**Opština Tivat**

**Direkcija za investicije i razvoj**

**Broj:**

**Datum29.08.2014.**

**Skupštini Opštine Tivat**

**n/r predsjedniku Skupštine**

Predmet: **Odgovor na odborničko pitanje**

Na postavljeno pitanje odbornika Vladimira Arsića na sjednici XVI sjednici Skupštine opštine Tivat od 10.07.2014 dostavljamo Vam slijedeći odgovor :

Odstupanje dinamike izvođenja radova na rekonstrukciji gradske rive Pine od planirane dinamike uslovljena je potrebom doprojektovanja segmenta „C“ (guvno) odnosno promjene tehnologije građenja kao i doprojektovanja hidrotehničkih instalacija (projektom je bila predviđena samo atmosferska kanalizacija,a na terenu su se javili problemi sa postojećim upojnim bunarima od fekalne kanalizacije koje je trebalo adekvatno tretirati kao i problem podzemnih voda i nivoa mora koji je zahtjevao da se kanalizacija radi u odgovarajućim betonskim koritima).Po izradi adekvatne tehničke dokumentacije moglo se pristupiti i izvođenju radova.

Komunikacija između investitora i izvođača radova vodi se posredstvom nadzornog organa ,a sva problematika u vezi predmetnih radova evidentirana je u građevinskim dnevnicima potpisanim od strane nadzornog organa i izvođača radova.

Potreba doprojektovanja pojedinih djelova Glavnog projekta rekonstrukcije gradske rive Pine koje su dovele do promjene dinamičkog plana izvođenja radova ne može biti razlog aktiviranja bankarske garancije i naplate penala Izvođaču radova jer isti nisu izazvani njegovom krivicom,a sa druge strane odstupanje izvođača radova od planirane dinamike radova ni na koji način nije uticalo na kvalitet do sada završenih radova jer su svi do sada izvršeni radovi ovjereni od strane nadzornog organa da po količinama, vrsti, načinu ugradnje i kvalitetu odgovaraju dostavljenoj ponudi izvođača radova na tenderu.

S poštovanjem

**Direktor direkcije**

**Peđa Obradović**

Dostaviti :

- naslovu

- arhivi

- u dosije